**Axel Andersson** (s. 10. helmikuuta 2000 Järna, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Södertälje SK:ssa lainalla NHL-seura Anaheim Ducksista.

Ura
---

### Seuraura

Andersson on Järna SK:n kasvatti. Hän siirtyi kaudeksi 2015–2016 Södertälje SK:n junioreihin. Andersson voitti J18 Elitissä seuran J18-junioreiden sisäisen tehotilaston lukemalla +15. Kaudeksi 2016–2017 hän siirtyi Djurgårdens IF:n J18-junioreihin. Andersson pelasi suurimman osan kaudestaan kuitenkin seuran J20-junioreissa. Kaudella 2017–2018 hän oli joukkueen tehokkain puolustaja, paras syöttäjä sekä kolmanneksi paras pistemies William Wiån kanssa tehoilla 6+25=31. Andersson voitti koko J20 SuperElitin puolustajien syöttöpörssin ja sijoittui puolustajien pistepörssissä kolmanneksi. Hän voitti myös Djurgårdenin sisäisen tehotilaston lukemalla +14. Andersson vahvisti myös seuran J18-junioreita, jossa hän voitti kauden päätteeksi J18 Allsvenskanin mestaruuden.

Boston Bruins varasi Anderssonin toisella kierroksella 57. pelaajana NHL:n varaustilaisuudessa 2018. Samana kesänä hänet varasi myös OHL-joukkue Kitchener Rangers 51. pelaajana CHL:n varaustilaisuudessa. Andersson teki jo heinäkuussa kolmivuotisen tulokassopimuksen Bruinsin kanssa, vaikka hänellä ei ollut pelattuna ainuttakaan miesten peliä. Andersson siirtyi kaudeksi 2018–2019 lainalle Djurgårdenin SHL-joukkueeseen. Hän teki miesten pääsarjadebyyttinsä Mestarien liigan toisella kierroksella 2. syyskuuta 2018 vieraissa norjalaista Storhamar Ishockeya vastaan. Andersson merkittiin Djurgårdenin nelospuolustajapariin Bobbo Petterssonin viereen. Hän sai ottelussa jääaikaa 7.50 minuuttia ja Andersson keräsi teholukeman –1. Ottelu jäi hänelle siellä alkukauden ainoaksi, kunnes lokakuussa Djurgården lainasi Anderssonin sarjatasoa alemmas HockeyAllsvenskan-joukkue Södertälje SK:n riveihin. Hänen tulokaskautensa toi 41 runkosarjaottelussa viisi syöttöpistettä. Andersson vahvisti kevätkaudella myös Djurgårdenin J20-junioreita, jossa hän voitti kauden päätteeksi SuperElitin pronssia.

Andersson varattiin CHL:ään uudelleen kesällä 2019, kun QMJHL-joukkue Moncton Wildcats varasi hänet 30. pelaajana. Andersson siirtyi joukkueeseen kauden 2019–2020 kynnyksellä lokakuussa. Helmikuussa 2020 Boston Bruins kauppasi Anderssonin, hyökkääjä David Backesin ja saman kesän ensimmäisen kierroksen varausvuoron Anaheim Ducksiin vaihdossa hyökkääjä Ondřej Kašeen. Elokuussa Ducks lainasi Anderssonin kaudeksi 2020–2021 toistaiseksi voimassa olevalla sopimuksella Södertälje SK:n Allsvenskan-joukkueeseen, kunnes NHL:n harjoitusleirit alkavat.

### Maajoukkueura

Andersson pelasi alle 18-vuotiaiden MM-kilpailuissa vuonna 2018, jolloin hän voitti pronssia. Andersson pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Andersson pelasi myös World U-17 Hockey Challengessa vuonna 2016, jolloin hän voitti kultaa. Yhteensä Andersson on pelannut 15 nuorten ja 40 poikien maaottelua.

Pelityyli
---------

Elite Prospects -sivuston mukaan Andersson on taitava ja hyvin luisteleva puolustaja, joka on parhaimmillaan hyökkäyspäässä sekä syöttää, kuljettaa kiekkoa ja menee ruuhkatilanteisiin hyvin. Andersson on myös käyttökelpoinen ylivoimapelaaja. Hän laukoo oikealta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Djurgårdens IF | SuperElit | 29 | 3 | 8 | 11 | 8 | 2 | 0 | 0 | 0 | 0 |
| 2017–2018 | Djurgårdens IF | SuperElit | 42 | 6 | 25 | 31 | 20 | 3 | 0 | 0 | 0 | 2 | U18 | 7 | 0 | 2 | 2 | 2 |
| 2018–2019 | Djurgårdens IF | SuperElit | 2 | 0 | 0 | 0 | 0 | 8 | 0 | 1 | 1 | 6 |
|  | Södertälje SK | Allsvenskan | 41 | 0 | 5 | 5 | 20 | – | – | – | – | – |
| 2019–2020 | Moncton Wildcats | QMJHL | 43 | 3 | 21 | 24 | 29 | – | – | – | – | – |
| 1 kausi | yhteensä | Allsvenskan | 41 | 0 | 5 | 5 | 20 | – | – | – | – | – |

Lähteet
-------

* Axel Andersson The Internet Hockey Databasessa (englanniksi)
* Axel Andersson Eurohockey-sivustolla (englanniksi)
* Axel Andersson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Axel Andersson *Elite Prospects*. Everysport Media Group AB.  (englanniksi)
2. ↑  Elite Prospects - Södertälje SK J18 *eliteprospects.com*. Everysport Media Group. Viitattu 13.11.2019. (englanniksi)
3. ↑  Elite Prospects - Djurgårdens IF J20 *eliteprospects.com*. Everysport Media Group. Viitattu 13.11.2019. (englanniksi)
4. ↑  Elite Prospects - SuperElit Stats 2017-2018 *eliteprospects.com*. Everysport Media Group. Viitattu 13.11.2019. (englanniksi)
5. ↑  Elite Prospects - Djurgårdens IF J20 *eliteprospects.com*. Everysport Media Group. Viitattu 13.11.2019. (englanniksi)
6. ↑  Bruins Announce Seven Transactions On July 1 *nhl.com/bruins*.  1.7.2018. BOSTON:  Boston Bruins. Viitattu 3.9.2018. (englanniksi)
7. ↑  Pönniö, Toni: Ruotsalaiselta kiekkopomolta kitkerää palautetta NHL-seuroille – "Heitä kohdellaan kuin kauppatavaraa" *suomikiekko.com*.  3.7.2018. Nordic Sport Media. Viitattu 3.9.2018.
8. ↑  Matches *championshockeyleague.com*.  2.9.2018. Champions Hockey League (CHL) AG. Viitattu 3.9.2018. (englanniksi)
9. ↑  Matches *championshockeyleague.com*.  2.9.2018. Champions Hockey League (CHL) AG. Viitattu 3.9.2018. (englanniksi)
10. ↑  Gustavell, Fredrik: SSK-TV: Backtalangen Axel Andersson återvänder till klubben – "Fantastiskt, en speciell känsla med SSK" *sodertaljesk.se*.  1.10.2018. Södertälje Sportklubb. Viitattu 14.2.2019. (slovakiksi)
11. ↑  Axel Andersson joins the team! *moncton-wildcats.com*.  9.10.2019. MONCTON N.B.:  Moncton Wildcats. Viitattu 13.11.2019. (englanniksi)
12. ↑  Ducks Acquire Backes, Andersson and first-round pick from Bruins for Kase *nhl.com/ducks*.  21.2.2020. Anaheim Ducks. Viitattu 21.8.2020. (englanniksi)
13. ↑  Suhonen, Markus: NHL:n kärkijoukkue Boston Bruins vahvisti rivejään Ondrej Kasella − luopui samalla konkarihyökkääjästään *Jatkoaika.com*.  21.2.2020. Jatkoaika r.y. Viitattu 21.8.2020.
14. ↑  Backlöftet Axel Andersson återvänder till Sportklubben *sodertaljesk.se*.  20.8.2020. SÖDERTÄLJE SPORTKLUBB. Viitattu 21.8.2020. (ruotsiksi)